Translate the text from Welsh to English.



 
Mae'r busnesau yn rhoi eitemau sydd ganddynt dros ben i'r banc bob dim, ac mae'r rheini yn eu tro yn cael eu rhoi yn rhad ac am ddim i bobl na allant eu fforddio. Mae hyn yn cynnwys cynhyrchion glanhau, eitemau cartref, nwyddau ymolchi a dodrefn.

Yn ystod y ddau fis cyntaf ers lansio Cwtch Mawr, cefnogwyd dros 15,000 o bobl, ac fe gynhaliwyd digwyddiadau cymunedol, cyrsiau coginio, digwyddiadau galw heibio a digwyddiadau dathlu fel Diwrnod Rhyngwladol y Menywod.

Bellach mae gan Cwtch Mawr rwydwaith cryf o 60 o bartneriaid cofrestredig sy'n casglu eitemau a roddwyd er mwyn eu dosbarthu i'r bobl sydd eu hangen. Gall gweithwyr cymdeithasol, gweithwyr iechyd proffesiynol, athrawon ac elusennau gyfeirio pobl i’r banc bob dim i gael cymorth.

Mae Cwtch Mawr yn cael ei redeg gan elusen Faith in Families o Abertawe, gyda chefnogaeth Gordon Brown ac Amazon a sefydlodd y fenter banc bob dim ar y cyd. Mae Llywodraeth Cymru yn darparu £125,000 ar gyfer sefydlu'r prosiect, gyda phartneriaid lleol fel Cyngor Abertawe, Cymdeithas Tai Pobl, Sefydliad Moondance  a Bwrdd Iechyd Prifysgol Bae Abertawe yn cyfrannu at y prosiect hefyd.

Dywedodd Ysgrifennydd y Cabinet dros Ddiwylliant a Chyfiawnder Cymdeithasol, Lesley Griffiths: 


> "Mae llawer o bobl yn cael trafferth fforddio eitemau hanfodol yn ystod yr argyfwng costau byw, ac mae'n dda gweld sut mae Cwtch Mawr yn gallu helpu pobl drwy ddarparu llawer o hanfodion gwahanol, a hynny o dan un to. 
> 
> "Mae hon yn enghraifft wych o wahanol sectorau yn cydweithio i gefnogi pobl yn eu cymunedau. Trwy roi eitemau sydd heb eu gwerthu i'r banc bob dim, gall manwerthwyr gefnogi'r economi gylchol a lleihau eu heffaith ar yr amgylchedd, a helpu pobl leol ar yr un pryd."

Dywedodd Prif Weithredwr Faith in Families, Cherrie Bija: 


> "Nid argyfwng yw costau byw bellach. Mae wedi dod yn normal ac yn ffordd o fyw i filoedd o bobl yn ein cymunedau. Mae plant nid yn unig yn colli cyfle i gael 'rhywbeth bach neis' nawr ac yn y man, ond hefyd yn mynd heb bethau hanfodol fel dillad, esgidiau, teganau a bwyd iach. Gresyn bod hyn yn digwydd yn Abertawe yn 2024\. Mae cymaint yn colli eu plentyndod.
> 
> "Mae Faith in Families \- Cwtch Mawr yn camu i'r adwy gan ddarparu hanfodion o ansawdd, a hynny ar unwaith, er mwyn helpu teuluoedd i ddygymod â’u sefyllfa a ffynnu gobeithio, a hynny mewn partneriaeth unigryw gydag Amazon. Mae cymaint mwy o waith i'w wneud, ond mae'r cydweithio hwn yn digwydd ar raddfa enfawr ac yn ein galluogi i ddod ynghyd â channoedd o bartneriaid elusennol ar draws y rhanbarth i sefyll ysgwydd wrth ysgwydd i roi – cymorth nid cardod."







Translation:


 
The multibank sees businesses donating surplus items so they can be given for free to people who cannot afford them. This includes cleaning products, household items, toiletries and furnishings.

In the first two months since its launch, Cwtch Mawr supported more than 15,000 people, as well as hosting community events, cooking courses, drop\-in events and celebrations like International Women’s Day.

Cwtch Mawr now has a strong network of 60 registered partners who collect donated items and deliver them to the people who need them. Social workers, health professionals, teachers and charities can refer people to the multibank for support.

Cwtch Mawr is run by Swansea\-based charity Faith in Families, with support from Gordon Brown and Amazon, who co\-founded the multi\-bank initiative. The Welsh Government is providing £125,000 for the start\-up of the project, with other support coming from the local partners including Swansea County Council, Pobl Housing Association, Moondance Foundation and Swansea Bay University Health Board.

The Cabinet Secretary for Culture and Social Justice, Lesley Griffiths, said: 


> “The cost of living crisis means many people are struggling to buy essential items, and it’s good to see how Cwtch Mawr is able to help people by providing lots of different essentials all in one place. 
> 
> “This is a fantastic example of different sectors coming together to support people in their communities. By giving away unsold items, retailers can support the circular economy and reduce their impact on the environment, while helping local people.”

Chief Executive of Faith in Families, Cherrie Bija said: 


> “The cost of living is no longer a crisis; it has become the norm for thousands in our communities. Children are not just missing out on treats, but on essentials like clothes, shoes, toys, and healthy food. In 2024, it’s heartbreaking to see this happening in Swansea, with childhoods slipping away.
> 
> “Faith in Families \- Cwtch Mawr is stepping up, providing immediate, quality essentials to help families survive and hopefully thrive, in a unique partnership with Amazon. There’s so much more to be done, but this collaboration is immense and enables us to come together with hundreds of charity partners across the region and provide – hugs not handouts.”